Võimalik, et oleksin  isegi läinud, aga ma nägin selle ingli tiibu ja nähtav ei meeldinud mulle mitte üks raas.  No kuulge, niipalju väärikust peab igaühel olema, et laiaks litsutud õllepurkidest tehtud tiibadega ingliga mitte kaasa minna!  Pruukis tol tiivulisel oma lennujäsemeid vaid pisut liigutada, kui kõlisev taarapunkt meelde tuli. Mitte see veneaegne, kus mammi purke-pudeleid lappas ega ka mitte tänapäevane taara kallal rõgistav masin, vaid vahepealse aja plekikolina-klaasiklirina segu.